የውጭ ጉዳይ ሚንስቴር በተለያዩ ምክንያቶች የአምባሳደሮች ጥሪና ሽግሽግ አካሄደ
የኢፌዴሪ የውጭ ጉዳይ ሚኒስቴር በተለያዩ ምክንያቶች የአምባሳደሮች ጥሪ እና ሽግሽግ ማካሄዱን አስታውቋል።በዚህም መሰረት አምባሳደር አሚን አቡድርቃድር ከሪያድ ወደ አልጄሪያ ተዛውረው ባለ ሙሉ ስልጣን አምባሳደር ሆነው እንዲሰሩ ተመድበዋል።አምባሳደር ውብሸት ደምሴ ደግሞ ከጅዳ ቆንስላ ወደ ዋናው መስሪያ ቤት ተጠርተዋል።በአልጄሪያ ባለሙሉ ስልጣን አምባሳደር ሰለሞን አበበ ወደ ናይጄሪያ እንዲሁም አምባሳደር ግሩም አባይ ከሞስኮ ወደ ብራሰልስ የኢፌዴሪ ኤምባሲ ባለሙሉ ሥልጣን አምባሳደር ሆነው በተመሳሳይ ኃላፊነት ተዛውረዋል።አምባሳደር አብዱላዚዝ አህመድ ከኩዌት የኢፌዲሪ ኤምባሲ ወደ ሪያድ የኢፌዲሪ ኤምባሲ ተዛውረዋል።የኢፌዲሪ ውጭ ጉዳይ ሚኒስቴር ከሀገሮቹ ጋር ያለውን ሁለንተናዊ ግንኙነት የበለጠ እንዲጠናከር እየሰራ እንደሚገኝ ነው ያስታወቀው።